ועדת החוקה, חוק ומשפט, כנסת 17, פרוטוקול מספר 289, 2007-08-27 10:00

מנחם בן-ששון: אני פותח את ישיבת ועדת החוקה חוק ומשפט בהצעת חוק בתי הדין הדתיים (מנהלי בתי הדין) (תיקוני חקיקה), התשס"ז-2007.

מנחם בן-ששון: דברי ההסבר נאמרו בצורה רחבה בדיון במליאה.

מנחם בן-ששון: אנחנו בעצם מתקנים מעוות בסוגיה של הסמכת ועדת כספים וועדת משנה, אם צריך, של ועדת הכספים על מנת לקבוע את משכורותיהם של מנהלי בתי הדין.

מנחם בן-ששון: יש כבר סדרה גדולה של מנהלי בתי דין שנקבעים בפורמט כזה.

מנחם בן-ששון: אנחנו מתקנים את התיקון בזיקה לבתי הדין השרעיים.

מנחם בן-ששון: יכול להיות, וצפוי, שיגיע היום ונצטרך גם, בעקבות התיקונים המאוד מוצלחים שנעשים כאן – גם ביוזמת הממשלה ובתיאום עם הייעוץ המשפטי לוועדה – שנצליח לתקן גם את התיקונים הראויים בדרך הקביעה של שכרם או מעמדם של מנהלי בתי הדין הרבניים.

מנחם בן-ששון: בכוונתי להשתדל להגיע לכך.

איתמר גלבפיש: הייתי שמח אם היה כאן נציג ממשלה שהיה מציג את הצעת החוק של הממשלה.

מנחם בן-ששון: אדוני יתחיל לקרוא את ההצעה.

איתמר גלבפיש: ההבדלים בין הנוסח המקורי שהוגש לוועדה בכחול ובין הנוסח שמונח לפני חברי הוועדה והאורחים סביב השולחן הם ברובם שינויים של נוסח שנועדו לעשות אולי בצורה מיטבית מה שהתכוונה הממשלה לעשות בהצעת החוק.

איתמר גלבפיש: כפי שאמר יושב-ראש הוועדה, מטרת הצעת החוק היא להסמיך את הכנסת לקבוע את משכורתם וגמלאותיהם של מנהלי בתי הדין הדתיים הדרוזים ומנהלי בתי הדין השרעים, ואחר כך את חוק הקאדים ואת חוק בתי הדין הדתיים הדרוזים.

איתמר גלבפיש: הגיע נציג הממשלה.

מנחם בן-ששון: אדוני ימשיך.

מנחם בן-ששון: אתה רואה שאפשר להתחיל בלי נציג הממשלה.

איתמר גלבפיש: אני אתחיל לקרוא ואתן הסבר תוך כדי קריאת הסעיף הראשון.

איתמר גלבפיש: תיקון הצעת חוק בתי הדין הדתיים (מנהל בתי הדין) (תיקוני חקיקה), התשס"ז-2007.

איתמר גלבפיש: 1.

איתמר גלבפיש: חוק הקאדים.

איתמר גלבפיש: בחוק הקאדים, התשכ"ה-1961, בסעיף 10, אחרי סעיף קטן (ג) יבוא סעיף קטן (ד): סעיף 10 הוא הסעיף שעוסק בסדרי המנהל בחוק הקאדים.

איתמר גלבפיש: כאשר אנחנו למעשה מוסיפים אחרי סעיף (ג) עוד שלושה סעיפים.

איתמר גלבפיש: (ד) משכורתו של מנהל בתי הדין השרעים והתשלומים האחרים שישולמו לו בתקופת כהונתו יהיו כשל קאדי בדרגה ובתפקיד שייקבעו בהחלטת הכנסת והיא רשאית להסמיך לכך את ועדת הכספים.

איתמר גלבפיש: החלטות לפי סעיף קטן זה יפורסמו ברשומות.

איתמר גלבפיש: משמעותה של הסמכה זאת היא שהכנסת תצטרך להסמיך את ועדת הכספים לקבל החלטות בעניין משכורתו של מנהל בתי הדין השרעים.

איתמר גלבפיש: תשומת הלב לכך שסמכות ועדת הכספים של הכנסת לפי סעיף זה אינה לקבוע מההתחלה ללא נתונים כלשהם את השכר אלא הסמכתה היא מפורשת לקבוע להקביל את משכורתו לקאדי בדרגה ובתפקיד מסוימים, כלומר, יכול להיות בית הדין הרגיל, בית הדין לערעורים, כסגן נשיא, כנשיא וכן הלאה.

איתמר גלבפיש: נבהיר בהזדמנות הזאת שהיום לפי חוק המשכורות וחוק הגמלאות למנהלי בתי המשפט ומנהל בתי הדין הדתיים, כלומר, הרבניים, ועדת הכספים של הכנסת החליטה להצמיד למשכורת של חבר בית הדין הרבני הגדול, כמובן לדיין, לבתי הדין הדתיים ולשופט בית המשפט העליון ומנהל בתי המשפט.

איתמר גלבפיש: החלטות לפי סעיף זה יפורסמו ברשומות.

איתמר גלבפיש: כלומר, אנחנו לא מתקנים את חוק הגמלאות.

איתמר גלבפיש: אנחנו קובעים שעניין סעיף (ד) הוא לעניין המשכורות.

איתמר גלבפיש: כלומר, חוק הגמלאות, על כל החבילה שבו, יחול לגבי אותו נושא משרה, כלומר, מנהל בתי הדין השרעים בדיוק באותה דרגה ותפקיד שקבענו לעניין המשכורת.

איתמר גלבפיש: כלומר, לא יכולה להיות קביעה מסוימת לגבי משכורת וקביעה אחרת לגבי גמלאות.

איתמר גלבפיש: באופן הזה מתאפשרת תחולה של הגמלאות על כל הסעיפים שבו לעניין המנהל.

מנחם בן-ששון: או לסעיפים המיוחדים שיש בהם לגבי נושאי משרה בכירים.

איתמר גלבפיש: יש שם סעיפים לגבי פטור, טובות הנאה, דברים שהיה חשוב לנו באמת שלא להחמיץ.

איתמר גלבפיש: כפי שגם נכתב בדברי ההסבר של הממשלה בהצעת החוק, מטרתה של הוראה זאת היא להחיל את דיני עובדי המדינה על המנהל, כאן זה מנהל בתי הדין השרעים, כאשר אני שם לב שההבדלים בנוסח בין הנוסח הממשלתי לבין הנוסח שמונח כעת לפני חברי הוועדה נועדו לעשות את זה בצורה טובה יותר.

איתמר גלבפיש: הסיפא למשל, אנחנו קודם כל קובעים שחוק המינויים חל על מנהל בתי הדין.

איתמר גלבפיש: חשוב לומר לפרוטוקול שכוונת החלת חוק המינויים לא הייתה להחיל את חובת המכרז אלא דווקא את ההוראות האחרות שמצויות בתוך חוק המינויים שהיה חשוב לנו שיחולו.

איתמר גלבפיש: כך גם הסיפא של הנוסח המונח בפני חברי הוועדה האומרת שדינו יהיה כדין עובד המדינה אשר נתמנה לפי חוק המינויים ונועדה להשתלב בהגדרות הקיימות בחלק מחוקים שנוגעים בעובדי המדינה כאשר הגדרות התחולה שלהן קובעות שהחוקים האלה יחולו על מי שנתמנה לפי חוק המינויים.

איתמר גלבפיש: על כן הסעיף מנוסח באופן הזה, כך שחוק שירות המדינה (משמעת) וחוק המתנות, אלו הגדרות התחולה שלהם, אם אינני טועה.

איתמר גלבפיש: לכן הנוסח הזה מכיל בצורה מיטבית בלי להשאיר שוליים בלתי ברורים לגבי תחולת הדינים על המנהל.

מנחם בן-ששון: לזה רמזתי קודם שאני רוצה לתקן את זה גם במקומות אחרים שעוד לא מתוקנים.

איתמר גלבפיש: יכול להיות שאכן הדבר צריך תיקון.

איתמר גלבפיש: בהתייעצויות שקדמו לדיון הזה בין היועץ המשפטי, אתך לבין הממשלה, עלה הנושא ובסוף זה מה שהובא לשולחן הוועדה.

מנחם בן-ששון: שאלתי את עצמי האם אנחנו צריכים לכתוב בכל המקומות או אי אפשר לומר בסעיף זה לעניין, ואז בבת אחת לומר.

איתמר גלבפיש: זה עניין של נוסח.

איתמר גלבפיש: ראיתי שבהצעת החוק הממשלתית שהייתה בזמנו זה נכתב אחרת.

איתמר גלבפיש: יכול להיות שנעשה שינויים של נוסח.

איתמר גלבפיש: לפי החלטת הממשלה, היום הסמכות נמצאת בידי ראש-הממשלה.

איתמר גלבפיש: כיוון שהחלטת הממשלה לא מעבירה מפורשת את מנהל בתי הדין הדרוזים אל שר המשפטים אלא היא העבירה חוקים אחרים, לכן הצעת החוק התכוונה לעשות זאת אבל הדבר מבחינת המצב הפורמלי כיום לא הועבר לשר המשפטים.

איתמר גלבפיש: החלק השיעורי של החלטת הממשלה אומר שכל מי שלא נכלל, יעבור לראש-הממשלה.

איתמר גלבפיש: חוק בתי הדין הדתיים הדרוזים אינו נכלל והוא לא הועבר לשר המשפטים.

איתמר גלבפיש: חלק נכבד מהסעיפים כאן, כולל סעיף 13 הקטן, בנוסח הזה, סעיף 2(13), נועד להחליף את הסמכות שמצויה בידי שר הדתות ולהעביר אותה אל שר המשפטים.

איתמר גלבפיש: זה עבר בהתאם להצעת החוק של הממשלה שפורסמה לפני כשנה ומשהו ומשום מה לא התקדמה.

איתמר גלבפיש: זה נוסח חדש במובן הזה שהדבר הזה תוקן לגבי סעיף 16 בהצעת החוק הממשלתית ואמרנו שאם אנחנו כבר מחליפים בסעיף 16 את הסמכות ומעבירים אותה לשר המשפטים, ראוי לעשות זאת גם לגבי שאר הסמכויות המצויות בחוק.

איתמר גלבפיש: אני רק אציין את שמות הסעיפים בהם אנחנו מחליפים את שר הדתות בשר המשפטים ואלה הם סעיפים 3, 10: 2.

איתמר גלבפיש: תיקון חוק בתי הדין הדתיים הדרוזיים.

איתמר גלבפיש: בחוק בתי הדין הדתיים הדרוזיים, התשכ"ט-1962 בסעיף 3 ובסעיף 10, 11(ג), בסעיף (12) ובסעיף 12א – אני מדלג כרגע על סעיף 16 – בסעיף 18, בסעיף 21, בסעיף 22(ב), בסעיף 23, בסעיף 24, בסעיף 26(א), בסעיף 30.

איתמר גלבפיש: בכל המקומות האלה, במקום "שר הדתות", יבוא "שר המשפטים".

איתמר גלבפיש: סעיף 16 הוא הסעיף שנוגע באמת לעניין מנהל בתי הדין הדרוזים, בתי הדין הדתיים הדרוזים.

איתמר גלבפיש: (1) האמור בו יסומן (א) ובמקום "שר הדתות יקבע בהתייעצות עם ראש בית הדין לערעורים ועם שר המשפטים" יבוא "שר המשפטים יקבע בהתייעצות עם ראש בית הדין לערעורים".

איתמר גלבפיש: החלק הזה, מטרתו להחליף את שר הדתות בשר המשפטים.

איתמר גלבפיש: אחרי מנהל בתי הדין יבוא "בין שהוא קאדי ובין שאינו קאדי".

איתמר גלבפיש: זה חלק שנכלל בהצעת החוק הממשלתית.

איתמר גלבפיש: זה לא נועד לשנות את החוק אלא רק להבהיר את הטעון הבהרה, שהוא יכול להיות קאדי מדא ויכול להיות שלא יהיה קאדי מדא.

איתמר גלבפיש: (2) אחרי סעיף קטן (א) יבוא (ב) משכורתו של מנהל בתי הדין הדתיים הדרוזים בתשלומים האחרים שישולמו לו בתקופת כהונתו יהיו כשל קאדי מדא, בדרגה ובתפקיד שייקבעו בהחלטת הכנסת והיא רשאית להסמיך לכך את ועדת הכספים.

איתמר גלבפיש: החלטות לפי סעיף קטן זה יפורסמו ברשומות.

מנחם בן-ששון: זה הסעיף המקביל לסעיף של השרעים.

איתמר גלבפיש: זה מקביל כמעט מילה במילה לסעיף שקראנו לפני כן.

איתמר גלבפיש: (ג) מנהל בתי הדין הדתיים הדרוזים, דינו לעניין חוק גמלאות ונושאי משרה ברשויות השלטון, התשכ"ט-1969 כדינו של קאדי מדא, בדרגה ובתפקיד שנקבעו לפי סעיף קטן (ב).

איתמר גלבפיש: (ד) על אף הוראות סעיף 2(1) לחוק שירות המדינה (מינויים) התשי"ט-1959 (להלן – חוק המינויים) יחול חוק המינויים על מנהל בתי הדין הדתיים הדרוזיים שאינו קאדי מדא ודינו יהיה כדין עובד המדינה שנתמנה לפי חוק המינויים.

איתמר גלבפיש: 13.

איתמר גלבפיש: בסעיף 30, במקום "שר הדתות ממונה" יבוא "שר המשפטים ממונה" ובמקום "שר הדתות רשאי בהתייעצות עם ראש בית הדין לערעורים ועם שר המשפטים", יבוא "שר המשפטים רשאי בהתייעצות עם ראש בית הדין לערעורים".

מנחם בן-ששון: מישהו רוצה להעיר איזושהי הערה?

מנחם בן-ששון: אני עובר להצבעה.

מנחם בן-ששון: ה צ ב ע ה אושר פה אחד